**บทที่ 5**

**การจัดการในภาวะฉุกเฉิน**

การจัดการในภาวะฉุกเฉิน เป็นการปฏิบัติการเพื่อลดความรุนแรงของสาธารณภัย รวมทั้งการรักษาขวัญ สร้างความมั่นใจ และปฏิบัติหน้าที่อย่างเป็นระเบียบของเจ้าหน้าที่และประชาชน โดยให้ยึดถือว่าการรักษาชีวิตและทรัพย์สินของประชาชนเป็นเรื่องเร่งด่วน ลำดับแรกที่จะต้องเร่ง เข้าระงับและให้ความช่วยเหลือ ดังนั้น ในภาวะปกติ จึงต้องมีการเตรียมความพร้อมไว้ เพื่อให้สามารถเผชิญกับเหตุสาธารณภัยที่เกิดขึ้นได้อย่างมีประสิทธิภาพ รวดเร็ว และทันต่อเหตุการณ์ ทั้งนี้ การจัดการในภาวะฉุกเฉินแต่ละระดับได้มอบหมายให้ผู้ที่มีอำนาจหน้าที่ในการป้องกันและบรรเทาสาธารณภัย ตามพระราชบัญญัติป้องกันและบรรเทาสาธารณภัย พ.ศ. 2550 เป็นผู้รับผิดชอบแต่ละระดับของการจัดการสาธารณภัย

**5.1 การปฏิบัติในการจัดการเมื่อเกิดสาธารณภัย**

**(1) แนวทางปฏิบัติในการจัดการเมื่อเกิดสาธารณภัย**

(1.1) ในเขตจังหวัด อำเภอ และองค์กรปกครองส่วนท้องถิ่น ให้ดำเนินการ ดังนี้

(1.1.1) เมื่อเกิดหรือคาดว่าจะเกิดสาธารณภัยขึ้นในเขตองค์กรปกครองส่วนท้องถิ่น แห่งพื้นที่ใด ให้เป็นหน้าที่ของผู้อำนวยการท้องถิ่นขององค์กรปกครองส่วนท้องถิ่นแห่งพื้นที่นั้น เข้าดำเนินการป้องกันและบรรเทาสาธารณภัยโดยเร็ว และให้แจ้งผู้อำนวยการอำเภอที่รับผิดชอบ ในเขตพื้นที่ และผู้อำนวยการจังหวัดทราบทันที

(1.1.2) กรณีที่พื้นที่ที่เกิดหรือคาดว่าจะเกิดสาธารณภัยอยู่ในความรับผิดชอบของผู้อำนวยการท้องถิ่นหลายคน ผู้อำนวยการท้องถิ่นคนหนึ่งคนใด จะใช้อำนาจหรือปฏิบัติหน้าที่ไปพลางก่อนก็ได้ แล้วให้แจ้งผู้อำนวยการท้องถิ่นอื่นทราบโดยเร็ว

(1.1.3) กรณีผู้อำนวยการท้องถิ่นมีความจำเป็นต้องได้รับความช่วยเหลือจากเจ้าหน้าที่ของรัฐ หรือหน่วยงานของรัฐที่อยู่นอกเขตขององค์กรปกครองส่วนท้องถิ่นแห่งพื้นที่ของตน ให้แจ้งให้ผู้อำนวยการอำเภอ หรือผู้อำนวยการจังหวัดแล้วแต่กรณี เพื่อสั่งการโดยเร็วต่อไป

(1.1.4) ผู้อำนวยการในเขตพื้นที่ที่ติดต่อหรือใกล้เคียงมีหน้าที่สนับสนุนการป้องกันและบรรเทาสาธารณภัยแก่ผู้อำนวยการซึ่งรับผิดชอบในการป้องกันและบรรเทาสาธารณภัยที่เกิดขึ้นในพื้นที่ติดต่อหรือใกล้เคียงนั้น

(1.1.5) เมื่อเกิดสาธารณภัยขึ้น เจ้าพนักงานที่ประสบเหตุมีหน้าที่ต้องเข้าดำเนินการเบื้องต้นเพื่อระงับภัยนั้น แล้วรีบรายงานให้ผู้อำนวยการท้องถิ่นเพื่อสั่งการต่อไป และในกรณีจำเป็น อันไม่อาจหลีกเลี่ยงได้ ให้เจ้าพนักงานมีอำนาจดำเนินการใดเพื่อประโยชน์ในการคุ้มครองชีวิตหรือป้องกันอันตรายที่จะเกิดแก่บุคคลได้

(1.1.6) กรณีเจ้าพนักงานจำเป็นต้องเข้าไปในอาคาร หรือสถานที่ที่อยู่ใกล้เคียงกับบริเวณที่เกิดสาธารณภัยเพื่อทำการป้องกันและบรรเทาสาธารณภัย ให้กระทำได้ต่อเมื่อได้รับอนุญาต จากเจ้าของหรือผู้ครอบครองอาคารหรือสถานที่แล้ว เว้นแต่ไม่มีเจ้าของหรือผู้ครอบครองอยู่ในเวลานั้น หรือ เมื่อมีผู้อำนวยการอยู่ด้วย และหากทรัพย์สินนั้นเป็นสิ่งที่ทำให้เกิดสาธารณภัยได้ง่าย ให้เจ้าพนักงานมีอำนาจสั่งให้เจ้าของหรือผู้ครอบครองขนย้ายทรัพย์สินออกจากอาคารหรือสถานที่ดังกล่าวได้ หากเจ้าของหรือ ผู้ครอบครองไม่ปฏิบัติตามคำสั่ง ให้เจ้าพนักงานมีอำนาจขนย้ายทรัพย์สินนั้นได้ตามความจำเป็นแก่การป้องกันและบรรเทาสาธารณภัย โดยเจ้าพนักงานไม่ต้องรับผิดชอบบรรดาความเสียหายอันเกิดจากการกระทำดังกล่าว

(1.1.๗) ในกรณีที่เกิดสาธารณภัยร้ายแรงอย่างยิ่ง (ระดับ 4) นายกรัฐมนตรีหรือ รองนายกรัฐมนตรีซึ่งนายกรัฐมนตรีมอบหมายมีอำนาจสั่งการผู้บัญชาการ ผู้อำนวยการ หน่วยงานของรัฐ และองค์กรปกครองส่วนท้องถิ่นให้ดำเนินการอย่างหนึ่งอย่างใด เพื่อการป้องกันและบรรเทาสาธารณภัย รวมตลอดทั้งให้ความช่วยเหลือแก่ประชาชน โดยมีอำนาจเช่นเดียวกับผู้บัญชาการป้องกันและบรรเทา สาธารณภัยแห่งชาติและผู้อำนวยการแต่ละระดับ

* 1. **การจัดตั้งองค์กรปฏิบัติในการจัดการในภาวะฉุกเฉิน**

เมื่อเกิดหรือคาดว่าจะเกิดสาธารณภัยขึ้น กองอำนวยการป้องกันและบรรเทาสาธารณภัยจังหวัดจะจัดตั้งองค์กรปฏิบัติเพื่อรับผิดชอบในการจัดการสาธารณภัยในพื้นที่ วางแผนและบูรณาการหน่วยงานต่างๆ ในพื้นที่ ให้มีส่วนร่วมในการปฏิบัติงานร่วมกันและรับมือกับเหตุสาธารณภัยที่เกิดขึ้น

**กองบัญชาการป้องกันและบรรเทาสาธารณภัยแห่งชาติ (บกปภ.ช.)**

**ศูนย์บัญชาการณ์เหตุการณ์ส่วนหน้าจังหวัดนครราชสีมา**

**(กรณีการจัดการสาธารณภัย ระดับ ๓-4)**

**กองอำนวยการป้องกันและบรรเทาสาธารณภัยกลาง (กอปภ.ก.)**

**แปรสภาพ** เมื่อ ผบปภ.ช./นรม.ตัดสินใจยกระดับการจัดการสาธารณภัยจากระดับ 2 เป็นระดับ 3 - 4

**ศูนย์บัญชาการเหตุการณ์จังหวัดนครราชสีมา (ศบก.จ.นม.)**

**( การจัดการสาธารณภัย ระดับ ๒)**

**ศูนย์บัญชาการเหตุการณ์อำเภอ (ศบก.อ)**

**ศูนย์ปฏิบัติการฉุกเฉินท้องถิ่น**

**อบต.**

**ทต.**

**ทน./ทม.**

**แผนภาพที่ 5.1 องค์กรปฏิบัติในการจัดการในภาวะฉุกเฉิน**

**5.2.1 การจัดการสาธารณภัยระดับ 1**

**(1) ศูนย์ปฏิบัติการฉุกเฉินท้องถิ่น**

เมื่อเกิดหรือคาดว่าจะเกิดสาธารณภัยขึ้น ให้กองอำนวยการป้องกันและบรรเทาสาธารณภัยเทศบาลและองค์การบริหารส่วนตำบลทุกแห่งในพื้นที่จังหวัดนครราชสีมา **จัดตั้ง ศูนย์ปฏิบัติการฉุกเฉินท้องถิ่น** ในเขตพื้นที่ เพื่อเป็นศูนย์ประสานกับส่วนราชการและหน่วยงานที่เกี่ยวข้องในพื้นที่ที่รับผิดชอบ และประสานความร่วมมือกับทุกภาคส่วนในการจัดการสาธารณภัยทุกขั้นตอน ควบคุมและสั่งการจนกว่าสถานการณ์จะกลับเข้าสู่ภาวะปกติ

กรณีไม่สามารถควบคุมสถานการณ์สาธารณภัยตามขีดความสามารถโดยลำพัง ให้ขอรับการสนับสนุนจากกองอำนวยการป้องกันและบรรเทาสาธารณภัยในเขตพื้นที่ติดต่อหรือใกล้เคียง และหรือกองอำนวยการป้องกันและบรรเทาสาธารณภัยอำเภอ

**(2)**  **ศูนย์บัญชาการเหตุการณ์อำเภอ (ศบก.อ.)**

เมื่อเกิดหรือคาดว่าจะเกิดสาธารณภัยขึ้น ให้กองอำนวยการป้องกันและบรรเทาสาธารณภัยอำเภอทุกอำเภอ ในเขตพื้นที่จังหวัดนครราชสีมา **จัดตั้งศูนย์บัญชาการเหตุการณ์อำเภอ**ขึ้น เพื่อเป็นศูนย์กลางในการระดมสรรพกำลังและทรัพยากรในการจัดการสาธารณภัยที่เกิดขึ้น รวมทั้งอำนวยการและประสานการปฏิบัติ ระหว่างหน่วยงานต่างๆ ทั้งฝ่ายพลเรือนและฝ่ายทหาร ตลอดจนองค์กรปกครองส่วนท้องถิ่นและองค์การสาธารณกุศลในพื้นที่ที่รับผิดชอบได้อย่างมีเอกภาพ รวดเร็ว และทั่วถึง

**ศูนย์บัญชาการเหตุการณ์อำเภอ**

**ผู้อำนวยการอำเภอ**

**(นายอำเภอ)**

**ที่ปรึกษา/ผู้เชี่ยวชาญ**

**ศูนย์ประสานการปฏิบัติ**

**ศูนย์ข้อมูลประชาสัมพันธ์ร่วม**

**ส่วนสนับสนุน**

**ส่วนปฏิบัติการ**

**ส่วนอำนวยการ**

**หมายเหตุ :** โครงสร้างศูนย์บัญชาการเหตุการณ์อำเภอสามารถปรับได้ตามความเหมาะสมกับสถานการณ์ โดยยึดหลักมาตรฐาน เอกภาพในการจัดการและความยืดหยุ่นของโครงสร้างองค์กรการจัดการในภาวะฉุกเฉิน

**แผนภาพที่ 5.2 : โครงสร้างศูนย์บัญชาการเหตุการณ์อำเภอ**

**๕.๒.2** **การจัดการสาธารณภัยเป็นระดับ 2**

จังหวัดนครราชสีมา มีการจัดตั้งองค์กรปฏิบัติในการจัดการสาธารณภัยในภาวะฉุกเฉินในเขตพื้นที่ ดังนี้

**(1) ศูนย์บัญชาการเหตุการณ์จังหวัดนครราชสีมา (ศบก.จ.นม.)**

เมื่อเกิดหรือคาดว่าจะเกิดสาธารณภัยขึ้น ให้กองอำนวยการป้องกันและบรรเทา

สาธารณภัยจังหวัดนครราชสีมา **จัดตั้งศูนย์บัญชาการเหตุการณ์จังหวัดนครราชสีมา** เพื่อเป็นศูนย์กลางในการระดมสรรพกำลังและทรัพยากรในการจัดการสาธารณภัยจากส่วนราชการและหน่วยงานที่เกี่ยวข้อง เพื่อสนับสนุนให้แก่กองอำนวยการป้องกันและบรรเทาสาธารณภัยในระดับพื้นที่ รวมทั้งอำนวยการและประสานการเผชิญเหตุระหว่างหน่วยงานต่างๆ ทั้งฝ่ายพลเรือนและฝ่ายทหาร ตลอดจน องค์กรปกครองส่วนท้องถิ่น และองค์การสาธารณกุศลในพื้นที่ที่รับผิดชอบได้อย่างมีเอกภาพและประสิทธิภาพ

**กรณี เมื่อมีการยกระดับเป็นการจัดการสาธารณภัยขนาดใหญ่ (ระดับ 3) หรือการจัดการสาธารณภัยร้ายแรงอย่างยิ่ง (ระดับ 4)**

**(2)** **ศูนย์บัญชาการเหตุการณ์ส่วนหน้าจังหวัดนครราชสีมา**

เมื่อผู้บัญชาการป้องกันและบรรเทาสาธารณภัยแห่งชาติ หรือนายกรัฐมนตรีตัดสินใจยกระดับการจัดการสาธารณภัยของจังหวัดนครราชสีมา เป็นการจัดการสาธารณภัยขนาดใหญ่ (ระดับ 3) หรือ การจัดการสาธารณภัยร้ายแรงอย่างยิ่ง (ระดับ 4) ให้ศูนย์บัญชาการเหตุการณ์จังหวัดนครราชสีมา (ศบก.จ.นม.) **แปรสภาพ** เป็นศูนย์บัญชาการเหตุการณ์ส่วนหน้าจังหวัดนครราชสีมา ของกองบัญชาการป้องกันและบรรเทาสาธารณภัยแห่งชาติ ให้มีหน้าที่ปฏิบัติงานตามการบัญชาการจากกองบัญชาการป้องกันและบรรเทาสาธารณภัยแห่งชาติ โดยรับผิดชอบอำนวยการ ควบคุม ปฏิบัติงาน และประสานการปฏิบัติเกี่ยวกับการป้องกันและบรรเทาสาธารณภัยในเขตพื้นที่จังหวัด พร้อมทั้ง เป็นศูนย์กลางในการระดมสรรพกำลังและทรัพยากรเพื่อการจัดการสาธารณภัย และประสานการปฏิบัติระหว่างหน่วยงานต่างๆ ทั้งฝ่ายพลเรือนและฝ่ายทหารตลอดจนองค์กรปกครองส่วนท้องถิ่นและองค์การสาธารณกุศลในพื้นที่ที่รับผิดชอบ

ทั้งนี้ โครงสร้างศูนย์บัญชาการเหตุการณ์จังหวัด/ศูนย์บัญชาการเหตุการณ์ส่วนหน้าจังหวัด ตามแผนภาพ 5.3

**๕.๒.3** **การจัดการสาธารณภัยเป็นระดับ 3-4**

**(1)** **กองอำนวยการป้องกันและบรรเทาสาธารณภัยกลาง (กอปภ.ก.)**

กรณีการจัดการสาธารณภัยขนาดเล็ก (ระดับ 1) และการจัดการสาธารณภัยขนาดกลาง (ระดับ 2) กองอำนวยการป้องกันและบรรเทาสาธารณภัยกลาง รับผิดชอบในการอำนวยการ และ บูรณาการ ประสานการปฏิบัติ ดังนี้

**(1.1) ภาวะใกล้เกิดภัย**

เตรียมการเผชิญเหตุ ติดตามและเฝ้าระวังสถานการณ์ รวมถึงวิเคราะห์ข้อมูล

ที่เกี่ยวข้อง ประเมินสถานการณ์ และแจ้งเตือนภัยพร้อมทั้ง รายงานและเสนอความเห็นต่อผู้บัญชาการป้องกันและบรรเทาสาธารณภัยแห่งชาติหรือนายกรัฐมนตรีตามแต่ระดับการจัดการสาธารณภัย เพื่อตัดสินใจในการรับมือกับสาธารณภัยที่จะเกิดขึ้น โดยเรียกหน่วยงานที่เกี่ยวข้องเพื่อเป็นการประกอบกำลังเริ่มปฏิบัติการ

**(1.2) ภาวะเกิดภัย**

(1.2.1) อำนวยการ ประสานการปฏิบัติ ประเมินสถานการณ์ และสนับสนุนกองอำนวยการป้องกันและบรรเทาสาธารณภัยแต่ละระดับ รวมทั้งติดตาม เฝ้าระวังสถานการณ์ วิเคราะห์ประเมินสถานการณ์ รายงานสถานการณ์และแจ้งเตือนภัย

(1.2.2) รายงาน และเสนอความคิดเห็นต่อผู้บัญชาการป้องกันและบรรเทา

สาธารณภัยแห่งชาติ เพื่อตัดสินใจยกระดับในกรณีการจัดการสาธารณภัยขนาดใหญ่ (ระดับ 3) และนายกรัฐมนตรีหรือรองนายกรัฐมนตรีซึ่งนายกรัฐมนตรีมอบหมาย ในกรณีการจัดการสาธารณภัยร้ายแรง

อย่างยิ่ง (ระดับ 4)

**กรณีการจัดการสาธารณภัยขนาดใหญ่ (ระดับ 3) และการจัดการสาธารณภัยร้ายแรงอย่างยิ่ง (ระดับ 4)** กองอำนวยการป้องกันและบรรเทาสาธารณภัยกลาง ทำหน้าที่เป็นส่วนหนึ่งในศูนย์ประสานการปฏิบัติของกองบัญชาการป้องกันและบรรเทาสาธารณภัยแห่งชาติ

๕.2.6 **กองบัญชาการป้องกันและบรรเทาสาธารณภัยแห่งชาติ (บกปภ.ช.)**

**กรณีการจัดการสาธารณภัยขนาดใหญ่ (ระดับ 3) และการจัดการสาธารณภัยร้ายแรงอย่างยิ่ง (ระดับ 4)** กองบัญชาการป้องกันและบรรเทาสาธารณภัยแห่งชาติรับผิดชอบบังคับบัญชา อำนวยการ วินิจฉัยสั่งการ ควบคุม และประสานความร่วมมือจากทุกภาคส่วนในการจัดการสาธารณภัย พร้อมทั้งทำหน้าที่บังคับบัญชา อำนวยการ ควบคุม กำกับ ดูแลและประสานการปฏิบัติการป้องกันและบรรเทาสาธารณภัยของกองอำนวยการป้องกันและบรรเทาสาธารณภัยแต่ละระดับ

**กองบัญชาการป้องกันและบรรเทาสาธารณภัยแห่งชาติ**

**สั่งการ**

**ศูนย์บัญชาการเหตุการณ์ส่วนหน้าจังหวัดนครราชสีมา**

**(กรณียกระดับการจัดการสาธารณภัยเป็นระดับ 3-4)**

**แปรสภาพ** เมื่อ ผบปภ.ช./นรม.ตัดสินใจยกระดับการจัดการ สาธารณภัยเป็นระดับ 3 หรือ ระดับ 4

**ศูนย์บัญชาการเหตุการณ์จังหวัดนครราชสีมา**

**(การจัดการสาธารณภัย ระดับ 2)**

**ผู้ว่าราชการจังหวัดนครราชสีมา**

**(ผู้อำนวยการจังหวัด)**

**ที่ปรึกษา/ผู้เชี่ยวชาญ**

**ศูนย์ข้อมูลประชาสัมพันธ์ร่วม**

**(สำนักงานประชาสัมพันธ์จังหวัด)**

**ศูนย์ประสานการปฏิบัติ**

**(ที่ทำการปกครองจังหวัด )**

**ส่วนสนับสนุน**

**ส่วนปฏิบัติการ**

**ส่วนอำนวยการ**

- งานการกู้ชีพ

- งานการกู้ภัย

- งานความปลอดภัยในชีวิต

และทรัพย์สิน

- งานโครงสร้างพื้นฐาน

(ถนน สะพาน)

- งานการขนส่ง

- งานอุตสาหกรรม สารเคมี

วัตถุอันตราย

- หน่วยทหารในพื้นที่

- ฯลฯ

- งานสื่อสาร

- งานเสบียง

- งานศูนย์พักพิงชั่วคราว

- งานรักษาพยาบาล

- งานรับบริจาค

- งานการเงิน บัญชี

- งานสาธารณูปโภค ไฟฟ้า ประปา

- งานพลังงาน

- งานการฟื้นฟูและชุมชน

- งานระเบียบ กฎหมาย

- ฯลฯ

- งานวิเคราะห์สถานการณ์

และติดตามสถานการณ์

- งานแจ้งเตือนภัย

- งานธุรการ/เลขานุการ

- งานวางแผน

- งานประสานข้อมูล

- ฯลฯ

**หมายเหตุ :** โครงสร้างศูนย์บัญชาการเหตุการณ์จังหวัดสามารถปรับได้ตามความเหมาะสมกับสถานการณ์ โดยยึดหลักมาตรฐาน เอกภาพในการจัดการ และความยืดหยุ่นของโครงสร้างองค์กรการจัดการในภาวะฉุกเฉิน

**แผนภาพที่ 5.3 : โครงสร้างศูนย์บัญชาการเหตุการณ์จังหวัดนครราชสีมา (ศบก.จ.นม.)**

**(การจัดการสาธารณภัยเป็นระดับ 2)/ศูนย์บัญชาการเหตุการณ์ส่วนหน้าจังหวัดนครราชสีมา**

**(การจัดการสาธารณภัยเป็นระดับ 3-4)**

**ศูนย์บัญชาการเหตุการณ์จังหวัดนครราชสีมา / อำเภอ มีโครงสร้างและองค์ประกอบ ดังนี้**

(1) **คณะที่ปรึกษา/ผู้เชี่ยวชาญ** มีหน้าที่ให้ข้อเสนอแนะ คำแนะนำ ข้อมูลทางวิชาการ การสังเคราะห์แนวโน้มสถานการณ์ และเทคนิคการปฏิบัติที่เกี่ยวข้องกับเหตุการณ์สาธารณภัย ที่เกิดขึ้น โดยให้คำนึงถึงความปลอดภัยในการปฏิบัติงานเป็นสำคัญ พร้อมทั้งปฏิบัติหน้าที่อื่นใดตามที่ ผู้บัญชาการป้องกันและบรรเทาสาธารณภัยแห่งชาติ/ผู้อำนวยการเห็นสมควร ทั้งนี้ จำนวนของ คณะที่ปรึกษา/ผู้เชี่ยวชาญให้เป็นไปตามที่เห็นสมควร

(2) **ศูนย์ข้อมูลประชาสัมพันธ์ร่วม** มีหน้าที่ประสานข้อมูลเหตุการณ์กับส่วนต่างๆ เพื่อสื่อสารและประชาสัมพันธ์ข้อมูลข่าวสารให้กับประชาชน และสื่อมวลชนรวมทั้งปฏิบัติการ ทางจิตวิทยามวลชน โดยให้สำนักงานประชาสัมพันธ์จังหวัดนครราชสีมา เป็นหน่วยงานหลัก ในการจัดทำขอบเขตแผนงาน ภารกิจและโครงสร้างภายในศูนย์ฯ และมีหน่วยงานสนับสนุน ได้แก่ สถานีวิทยุกระจายเสียงแห่งประเทศไทยจังหวัดนครราชสีมา สถานีวิทยุกระจายเสียง อสมท. จังหวัดนครราชสีมา

(3) **ศูนย์ประสานการปฏิบัติ** มีหน้าที่ประสานงานกับหน่วยงานภาคเอกชนและภาคประชาสังคมด้านกฎหมาย ธุรการและกำลังพล ทั้งนี้ ในกรณีการจัดการสาธารณภัยร้ายแรงอย่างยิ่ง (ระดับ 4) ให้ประสานงานด้านกิจการต่างประเทศ โดยให้ที่ทำการปกครองจังหวัดนครราชสีมา เป็นหน่วยงานหลักร่วมกันจัดทำขอบเขต แผนงาน ภารกิจและโครงสร้างภายในของศูนย์ฯ ทั้งนี้ ให้ที่ทำการปกครองจังหวัดนครราชสีมา กองอำนวยการรักษาความมั่งคงภายในจังหวัดนครราชสีมา และหน่วยงานที่มีภารกิจ

ที่เกี่ยวข้องเข้าร่วมปฏิบัติหน้าที่ด้วย

(4) **ส่วนปฏิบัติการ** มีหน้าที่ปฏิบัติการลดอันตรายที่เกิดขึ้นโดยเร็ว โดยรักษาชีวิตและปกป้องทรัพย์สิน เข้าควบคุมสถานการณ์ ฟื้นฟูสู่สภาวะปกติ ดับเพลิง ค้นหาและกู้ภัย สารเคมีและ วัตถุอันตราย บริการการแพทย์และสาธารณสุข คมนาคม รักษาความสงบเรียบร้อย ประสานทรัพยากร และทางทหาร โดยให้กองบังคับการตำรวจภูธรจังหวัดนครราชสีมา มณฑลทหารบกที่ 21 สำนักงานสาธารณสุขจังหวัดนครราชสีมา แขวงทางหลวงนครราชสีมา ที่ 1,2,3 แขวงทางหลวงชนบทนครราชสีมา สำนักงานขนส่งจังหวัดนครราชสีมา สำนักงานอุตสาหกรรมจังหวัดนครราชสีมา โรงพยาบาลมหาราชนครราชสีมา สำนักงานป้องกันและบรรเทาสาธารณภัยจังหวัดนครราชสีมา มูลนิธิกู้ภัยภายในจังหวัดนครราชสีมา หน่วยงานที่มีหน้าที่ดังกล่าวร่วมกันจัดทำขอบเขตแผนงานภารกิจ และโครงสร้างภายในของส่วนฯ

(5) **ส่วนอำนวยการ** มีหน้าที่ติดตามสถานการณ์ วิเคราะห์แนวโน้มสถานการณ์ แจ้งเตือนภัย รวบรวม ประสานข้อมูล และประเมินความต้องการและความจำเป็นในการสนับสนุนทรัพยากรในภาวะฉุกเฉิน รวมถึงจัดเตรียมเอกสารและวางแผนเผชิญเหตุโดยใช้ข้อมูลที่ได้รับจากส่วนปฏิบัติการ เป็นฐานดำเนินการ ทั้งนี้ ให้สำนักงานป้องกันและบรรเทาสาธารณภัยจังหวัดนครราชสีมา สำนักงานจังหวัดนครราชสีมา สำนักงานส่งเสริมการปกครองท้องถิ่นจังหวัดนครราชสีมา สถานีอุตุนิยมวิทยาจังหวัดนครราชสีมา โครงการชลประทานนครราชสีมา สำนักงานสถิติจังหวัดนครราชสีมา สำนักงานเลขานุการคณะกรรมการลุ่มน้ำลำตะคอง หรือหน่วยงานตามที่ผู้อำนวยการมอบหมาย เป็นผู้รับผิดชอบหลักในการจัดทำขอบเขตแผนงานภารกิจและโครงสร้างภายในของส่วนฯ พร้อมทั้ง ให้การสนับสนุนสถานที่ปฏิบัติงานแก่กองบัญชาการป้องกันและบรรเทาสาธารณภัยแห่งชาติ/ศูนย์บัญชาการเหตุการณ์จังหวัดนครราชสีมา

(6) **ส่วนสนับสนุน** มีหน้าที่ดังนี้

(6.1) ตอบสนองการร้องขอรับการสนับสนุนในทุกๆ ด้านที่จำเป็น เพื่อให้การจัดการในภาวะฉุกเฉินดำเนินไปอย่างมีประสิทธิภาพและประสิทธิผล ได้แก่ ด้านการสื่อสารโทรคมนาคม เทคโนโลยีสารสนเทศ การพลังงาน การเกษตร ทรัพยากรธรรมชาติสิ่งแวดล้อมและวัฒนธรรม การสาธารณูปโภค การโยธาธิการและการคมนาคม การฟื้นฟูเศรษฐกิจ สังคมและชุมชน โดยให้สำนักงานพัฒนาชุมชนจังหวัดนครราชสีมา สำนักงานพาณิชย์จังหวัดนครราชสีมา สำนักงานเกษตรจังหวัดนครราชสีมา สำนักงานประมงจังหวัดนครราชสีมา สำนักงานปศุสัตว์จังหวัดนครราชสีมา สำนักงานโยธาธิการและผังเมืองจังหวัดนครราชสีมา สำนักงานทรัพยากรธรรมชาติและสิ่งแวดล้อมจังหวัดนครราชสีมา สำนักงานพัฒนาสังคมและความมั่นคงของมนุษย์จังหวัดนครราชสีมา สำนักงานพลังงานจังหวัดนครราชสีมา สำนักงานวัฒนธรรมจังหวัดนครราชสีมา สำนักงานแรงงานจังหวัดนครราชสีมา ศูนย์พัฒนาฝีมือแรงงานจังหวัดนครราชสีมา มหาวิทยาลัยเทคโนโลยีสุรนารี องค์การบริหารส่วนจังหวัดนครราชสีมา การไฟฟ้าส่วนภูมิภาคจังหวัดนครราชสีมา การประปาส่วนภูมิภาคจังหวัดนครราชสีมา บริษัท ทีโอที จำกัด (มหาชน) สาขานครราชสีมา หน่วยงานที่รับผิดชอบภารกิจในแต่ละด้านร่วมกันจัดทำขอบเขตแผนงานภารกิจ และโครงสร้างภายในของส่วนฯ

(6.2) ตอบสนองการร้องขอรับการสนับสนุนในด้านงบประมาณ การเงิน การคลัง และการรับบริจาค โดยให้คลังจังหวัดนครราชสีมา เป็นหน่วยรับผิดชอบภารกิจด้านงบประมาณ การเงิน การคลัง และสำนักงานพัฒนาสังคมและความมั่นคงของมนุษย์จังหวัดนครราชสีมา เป็นหน่วยรับผิดชอบภารกิจ ด้านการรับบริจาค พร้อมทั้งให้ร่วมกันจัดทำขอบเขต แผนงาน ภารกิจ โครงสร้างภายในของส่วนฯ

**5.3 การประกาศเขตพื้นที่ประสบสาธารณภัย**

เมื่อเกิดสาธารณภัยในเขตพื้นที่จังหวัดนครราชสีมา อันเป็นสาธารณภัยตามพระราชบัญญัติป้องกันและบรรเทาสาธารณภัย พ.ศ. ๒๕๕๐ ซึ่งมีผลกระทบต่อสาธารณชนและก่อให้เกิดอันตรายต่อชีวิต ร่างกาย หรือก่อให้เกิดความเสียหายแก่ทรัพย์สินของประชาชน ในพื้นที่ดังกล่าว เพื่อประโยชน์ในการจัดการสาธารณภัยในพื้นที่ให้ยุติโดยเร็ว และเพื่อให้ส่วนราชการ หน่วยงาน องค์กรปกครองส่วนท้องถิ่น หน่วยงานที่ผู้มีอำนาจหน้าที่เกี่ยวข้อง และภาคเอกชน สามารถให้ความช่วยเหลือ ปกป้องชีวิตและทรัพย์สินของประชาชนในพื้นที่ประสบสาธารณภัยได้ตามกฎหมาย ระเบียบ คำสั่ง ประกาศ และมติคณะรัฐมนตรีที่เกี่ยวข้อง โดยเร็ว ให้ผู้อำนวยการจังหวัดประกาศเขตพื้นที่ประสบภัยสาธารณภัยได้ตามดุลพินิจ โดยมีแนวทางการปฏิบัติ ดังนี้

5.3.1 เมื่อเกิดเหตุสาธารณภัยในพื้นที่ใดให้กองอำนวยการป้องกันและบรรเทาสาธารณภัยอำเภอ และหรือ กองอำนวยการป้องกันและบรรเทาสาธารณภัยเทศบาล/องค์การบริหารส่วนตำบล ตรวจสอบข้อเท็จจริงและรายงานสถานการณ์สาธารณภัยที่เกิดขึ้น ให้กองอำนวยการป้องกันและบรรเทาสาธารณภัยจังหวัดนครราชสีมาทราบ เพื่อเป็นข้อมูลประกอบการตัดสินใจประกาศเขตพื้นที่ประสบภัย

5.3.2 เมื่อเกิดสาธารณภัยขึ้นและส่งผลกระทบต่อสาธารณชน และก่อให้เกิดอันตราย ต่อชีวิต ร่างกาย หรือก่อให้เกิดความเสียหายแก่ทรัพย์สินของประชาชนในพื้นที่ ให้ผู้อำนวยการจังหวัดประกาศเขตพื้นที่ประสบภัยสาธารณภัยตามดุลพินิจ โดยมีแนวทางการประกาศ ดังนี้

1. ระบุประเภทสาธารณภัย
2. สาเหตุการเกิดสาธารณภัย
3. ช่วงเวลาที่เกิดสาธารณภัย
4. พื้นที่ที่เกิดสาธารณภัย
5. ผลกระทบต่อสาธารณชนและก่อให้เกิดอันตรายต่อชีวิต ร่างกาย หรือก่อให้เกิดความ

เสียหายแก่ทรัพย์สินของประชาชน

ทั้งนี้ ผู้ประสบภัยอาจขอให้มีหนังสือรับรองพื้นที่ประสบภัย ทั้งที่เป็นบุคคล และนิติบุคคลได้ โดย ให้เป็นไปตามรูปแบบที่กรมป้องกันและบรรเทาสาธารณภัยกำหนดและตามแนวทางปฏิบัติใน การประกาศเขตพื้นที่ประสบสาธารณภัย

**5.4 การตัดสินใจยกระดับการจัดการสาธารณภัย**

ให้ผู้อำนวยการจังหวัดนครราชสีมา ใช้เกณฑ์หรือเงื่อนไขดังต่อไปนี้ ประกอบการพิจารณาสินใจยกระดับการจัดการสาธารณภัยระดับ 1 เป็นระดับ 2 เพื่อควบคุม สั่งการ และบัญชาการ พร้อมทั้งสนับสนุนการให้ความช่วยเหลือแก่องค์กรปกครองส่วนท้องถิ่นในการป้องกันและบรรเทาสาธารณภัยในพื้นที่ให้ยุติโดยเร็ว

| **เกณฑ์/เงื่อนไข** | **ข้อมูลที่ใช้ระบุเงื่อนไข** |
| --- | --- |
| **1. พื้นที่** | พื้นที่ใช้สอยในลักษณะต่างๆ ที่ได้รับผลกระทบและความเสียหาย  1.1 พื้นที่ทางการเกษตรและปศุสัตว์  1.2 พื้นที่ธุรกิจ อุตสาหกรรม และประกอบการ  1.3 พื้นที่อยู่อาศัย (จำนวนหลังคาเรือน)  1.4 พื้นที่ทางธรรมชาติ |
| **2. ประชากร** | จำนวนและลักษณะของประชากรในพื้นที่ที่ได้รับผลกระทบ  2.1จำนวนผู้ได้รับผลกระทบ  2.2 จำนวนผู้อพยพ  2.3 จำนวนผู้ได้รับบาดเจ็บและเสียชีวิต |
| **3. ความซับซ้อน** | ความยากง่ายสถานการณ์แทรกซ้อน และเงื่อนไขทางเทคนิคของสถานการณ์  3.1ความรุนแรงของภัย ความเฉพาะเจาะจงทางเทคนิคของภัย  การเกิดภัยต่อเนื่อง  3.2 ความเสียหายที่เกิดขึ้นต่อสาธารณูปโภคพื้นฐาน สถานที่สำคัญ และเส้นทางการให้ความช่วยเหลือ  3.3 การคาดการณ์ขยายตัวของภัย พื้นที่ที่จะเสียหายต่อไประยะเวลาที่การดำเนินกิจกรรมปกติที่ต้องหยุดชะงัก ระยะเวลาที่ต้องใช้ในการตอบสนองต่อสถานการณ์ และระยะเวลาที่ต้องช่วยฟื้นฟูเบื้องต้น |
| **4. ศักยภาพด้านทรัพยากร** | ความสามารถในการปฏิบัติงานจากทรัพยากร  4.1กำลังคน ทั้งของหน่วยงานหลักและหน่วยงานสนับสนุน พร้อมทั้งอาสาสมัครหน่วยงานต่างๆ  4.2 เครื่องมือ อุปกรณ์ ยานพาหนะ และอุปกรณ์พิเศษต่างๆ ที่ต้องใช้ตามแต่ลักษณะทางเทคนิค  4.3 แหล่งที่มาและจำนวนเงินงบประมาณจากหน่วยงานในพื้นที่ |
| **5. การพิจารณาตัดสินใจ**  **ของผู้อำนวยการ** | ดุลพินิจจากการประเมินสถานการณ์จากเงื่อนไขต่างๆ  5.1ขอบเขตการปกครอง  ๕.2 การประเมินศักยภาพในการจัดการสาธารณภัย |

**5.5 การปฏิบัติในการอพยพ**

(๕.๕.๑) การอพยพเคลื่อนย้าย

(1) จัดลำดับความสำคัญของผู้อพยพ โดยแบ่งกลุ่มผู้อพยพที่ต้องได้รับการดูแลเป็นพิเศษ (กลุ่มเปราะบาง) เช่น กลุ่มผู้ป่วยทุพพลภาพ คนพิการ คนชรา เด็ก สตรี ควรได้รับการพิจารณา ให้อพยพไปก่อน เป็นต้น กรณีเด็ก บิดาและมารดาควรอพยพไปด้วยกันทั้งครอบครัว และควรอพยพเป็นกลุ่ม โดยให้ที่ทำการปกครองอำเภอและองค์กรปกครองส่วนท้องถิ่นในเขตพื้นที่ เป็นหน่วยงานรับผิดชอบหลัก

(2) จัดให้มีสถานที่ปลอดภัยและที่พักพิงชั่วคราวแก่ผู้อพยพและเจ้าหน้าที่ โดยจัดระเบียบพื้นที่พักพิงให้เหมาะสมเป็นสัดส่วนและมีระบบสุขาภิบาล โดยให้สำนักงานพัฒนาสังคมและความมั่นคงของมนุษย์จังหวัดนครราชสีมา เป็นหน่วยงานรับผิดชอบหลัก

(๓) การบริหารจัดการศูนย์พักพิงชั่วคราว และสนับสนุนกิจกรรมด้านสังคมสงเคราะห์ เพื่อการฟื้นฟูด้านสังคมและจิตใจให้แก่ผู้ประสบภัย และผู้ประสบปัญหาทางสังคม โดยให้สำนักงานพัฒนาสังคมและความมั่นคงของมนุษย์จังหวัดนครราชสีมา เป็นหน่วยงานรับผิดชอบหลัก

(4) จัดระเบียบการจราจรชั่วคราวในพื้นที่ที่เกิดสาธารณภัยและพื้นที่ใกล้เคียง รวมทั้ง จัดระเบียบการจราจรในพื้นที่พักพิงชั่วคราวเพื่อรองรับการอพยพ เพื่อเป็นการรักษาความปลอดภัย ในชีวิตและทรัพย์สินของประชาชนและส่วนราชการ และสามารถดำเนินการอพยพเคลื่อนย้าย เป็นไปอย่างมีระบบ สามารถระงับการแตกตื่นเสียขวัญของประชาชนไปสู่สถานที่ปลอดภัยได้อย่างมีประสิทธิภาพ โดยให้กองบังคับการตำรวจภูธรจังหวัดนครราชสีมา เป็นหน่วยงานรับผิดชอบหลัก และที่ทำการปกครองจังหวัดนครราชสีมา เป็นหน่วยสนับสนุน

(5) ให้ความช่วยเหลือผู้อพยพในการขนย้ายทรัพย์สินของใช้ในพื้นที่ที่เกิดสาธารณภัยและพื้นที่ใกล้เคียงตามที่ได้รับการร้องขอ โดยให้แขวงทางหลวงนครราชสีมาที่ 1,2,3 แขวงทางหลวงชนบทนครราชสีมา และองค์การบริหารส่วนจังหวัดนครราชสีมา ร่วมกันดำเนินการ หากไม่เพียงพอประสานหน่วยงานทหารในพื้นที่

(6) ให้มีการจัดทำทะเบียนเพื่อตรวจสอบจำนวนผู้อพยพและผู้ที่ยังติดค้างในพื้นที่ โดย ให้ที่ทำการปกครองอำเภอและองค์กรปกครองส่วนท้องถิ่นในเขตพื้นที่ ร่วมกันดำเนินการ

(7) จัดให้มีการบริการด้านการแพทย์และสาธารณสุขในพื้นที่อพยพ

(8) จัดให้มีระบบการรักษาความสงบเรียบร้อยของพื้นที่รองรับการอพยพ โดยจัดกำลังเจ้าหน้าที่ตำรวจในพื้นที่ กองร้อยอาสารักษาดินแดนจังหวัดนครราชสีมา และอาสาสมัครตามความเหมาะสม

(9) จัดให้มีเจ้าหน้าที่ประสานงานกับเจ้าหน้าที่ตำรวจในพื้นที่เพื่อจัดกำลังดูแลบ้านเรือนและทรัพย์สินของผู้อพยพเป็นระยะๆ หากกำลังเจ้าหน้าที่ตำรวจไม่เพียงพอ ให้ประสานขอกำลังสนับสนุน จากศูนย์อาสาสมัครป้องกันภัยฝ่ายพลเรือน (อปพร.) จังหวัด อำเภอ หรือจัดหาอาสาสมัครจากประชาชน แต่หากสถานการณ์ล่อแหลมเสี่ยงต่อการสูญเสียชีวิตห้ามเจ้าหน้าที่/อาสาสมัครออกปฏิบัติหน้าที่ในพื้นที่เสี่ยงโดยเด็ดขาดจนกว่าสถานการณ์จะบรรเทาความรุนแรงลง และสามารถเข้าไปตรวจในพื้นที่ได้ โดย ไม่มีความเสี่ยง พร้อมทั้งให้มีการประชาสัมพันธ์ให้ผู้อพยพทราบสถานการณ์อย่างต่อเนื่อง

(10) จัดหาพื้นที่รองรับสำหรับการอพยพสัตว์เลี้ยง โดยให้สำนักงานปศุสัตว์จังหวัดนครราชสีมา ร่วมกับองค์กรปกครองส่วนท้องถิ่นในพื้นที่ ดำเนินการสำรวจ จัดทำบัญชี ประชาชนผู้เลี้ยงสัตว์และผู้ประกอบการ รวมทั้ง จัดเตรียมยานพาหนะ เครื่องจักรกล สำหรับใช้ในการอพยพ หากไม่เพียงพอให้ประสานงานหน่วยงานที่มีเครื่องจักรกล ยานพาหนะ

(5.๕.2) การยกเลิกสถานการณ์

ให้มีการติดตามความเคลื่อนไหวของสถานการณ์อย่างใกล้ชิดและต่อเนื่อง โดยประชาสัมพันธ์ให้ประชาชนทราบถึงสถานการณ์เป็นระยะๆ เพื่อป้องกันความสับสน พร้อมทั้ง ให้มีการยืนยันความชัดเจนถึงการยกเลิกสถานการณ์ และแจ้งให้ผู้อพยพเตรียมพร้อมในการอพยพกลับสู่พื้นที่อยู่อาศัยต่อไป

(5.๕.3) การอพยพกลับ

ให้ผู้นำชุมชนหรือผู้นำกลุ่มอพยพจัดระเบียบและลำดับก่อนหลัง ก่อนการอพยพกลับ พร้อมทั้งประสานงานกับเจ้าหน้าที่ที่ดำเนินการควบคุมดูแลการอพยพกลับ เมื่อได้รับแจ้งข่าวการสิ้นสุดสถานการณ์สาธารณภัย เพื่อให้ประชาชนเตรียมความพร้อมและรอรับการแจ้งจุดอพยพกลับไปสู่พื้นที่ อยู่อาศัย

(5.๕.๔) การอพยพส่วนราชการและองค์กรปกครองส่วนท้องถิ่น

เป็นการเคลื่อนย้ายหน่วยราชการและองค์กรปกครองส่วนท้องถิ่นเพื่อให้สามารถให้บริการได้ตามปกติ โดยให้ศูนย์บัญชาการเหตุการณ์ในเขตพื้นที่แบ่งประเภทส่วนราชการที่จะอพยพตามลำดับ และความจำเป็นเร่งด่วน พร้อมทั้งกำหนดพื้นที่รองรับการอพยพส่วนราชการ ครอบครัว ส่วนราชการ และองค์กรปกครองส่วนท้องถิ่น

**๕.๖ การเผยแพร่ประชาสัมพันธ์ข้อมูลข่าวสารในสภาวะฉุกเฉิน**

๕.๖.๑ การประชาสัมพันธ์ในสภาวะฉุกเฉิน

กระจายข้อมูลข่าวสารที่เกิดหรือคาดว่าจะเกิดสาธารณภัยขึ้น ให้ส่วนราชการและประชาชนได้รับรู้และเข้าใจสถานการณ์ โดยผ่านสื่อต่างๆ ให้หน่วยงานทุกภาคส่วน สื่อมวลชน เพื่อให้ประชาชนรับทราบ เข้าใจในสถานการณ์ที่ถูกต้อง และลดความตื่นตระหนก ทั้งนี้ จัดให้มีศูนย์ประสานข้อมูลร่วม (Joint Information Center : JIC) ในภาวะฉุกเฉิน และเป็นปัจจุบันเพื่อให้ผู้ที่มีหน้าที่รับผิดชอบ หรือ ผู้ที่ต้องการทราบข้อมูลข่าวสาร ใช้เป็นจุดปฏิบัติงานในการติดตามและเผยแพร่ข้อมูลข่าวสาร แนวโน้มความเปลี่ยนแปลงของสถานการณ์ และการตรวจสอบยืนยันความถูกต้องของข้อมูล โดยสำนักงานประชาสัมพันธ์จังหวัดนครราชสีมา เป็นหน่วยงานหลัก

๕.๖.๒ การจัดการข้อมูลข่าวสาร

เป็นการดำเนินการจัดการข้อมูลข่าวสารให้เสนอข้อมูลไม่เป็นไปตามข้อเท็จจริงเพื่อลดความสับสน ลดความตื่นตระหนกของประชาชน โดยให้มีหน่วยงานคัดกรองข้อมูลข่าวสารก่อนไปเผยแพร่ ให้ประชาชนรับทราบ นำเสนอในทิศทางเดียวกันข้อมูลที่ส่งออกไปยังประชาชนในพื้นที่เป้าหมายควรเป็นข้อมูลที่ถูกต้อง ได้แก่ คำเตือน วิธีการ ทั้งนี้ เพื่อให้ประชาชนมีความเข้าใจและป้องกันตนเองจากความเสี่ยงนั้น และจัดเตรียมประเด็น ข้อมูลข่าวสาร สำหรับการแถลงข่าว กำหนดบุคคลสำหรับให้ข่าว

**5.7 การบัญชาการเหตุการณ์**

การบัญชาการเหตุการณ์ (Incident Command) หมายถึง โครงสร้างการบัญชาการพื้นฐานที่มี

ผู้บัญชาการเหตุการณ์ รับผิดชอบการจัดการเหตุการณ์ทั้งหมดแต่ผู้เดียว

การบัญชาการเหตุการณ์เป็นเครื่องมือที่ใช้ในการสั่งการ ควบคุม และประสาน ความร่วมมือของแต่ละหน่วยงานในการจัดการในภาวะฉุกเฉิน และเป็นระบบปฏิบัติการในการระดมทรัพยากรไปยังที่เกิดเหตุ เพื่อให้สามารถปกป้องชีวิต ทรัพย์สิน และสิ่งแวดล้อมเป็นไปอย่างมีประสิทธิภาพและบรรลุวัตถุประสงค์ โดยให้ทุกส่วนราชการ หน่วยงาน และภาคเอกชนใช้ระบบบัญชาการเหตุการณ์เป็นระบบมาตรฐานของประเทศในการจัดการในภาวะฉุกเฉิน จังหวัดนครราชสีมาจัดโครงสร้างการบัญชาการณ์เหตุการณ์ไว้ ดังนี้

5.7.1 **วัตถุประสงค์การบัญชาการเหตุการณ์**

(1) ความปลอดภัยทั้งผู้ประสบภัยและเจ้าหน้าที่ผู้ปฏิบัติงาน

(2) ใช้ทรัพยากรในการปฏิบัติงานอย่างคุ้มค่า และมีประสิทธิภาพ

(3) การจัดการสาธารณภัยมีประสิทธิผล

5.7.2 **การบัญชาการเหตุการณ์**

จังหวัดนครราชสีมา กำหนดโครงสร้างองค์กรปฏิบัติรับผิดชอบในการจัดการสาธารณภัยในภาวะฉุกเฉินในรูปแบบโครงสร้างของ “ศูนย์บัญชาการณ์เหตุการณ์จังหวัดนครราชสีมา” (การจัดการสาธารณภัยระดับ 2) (โครงสร้างศูนย์บัญชาการเหตุการณ์จังหวัด ตามแผนภาพที่ 5.3) โดยมีผู้อำนวยการจังหวัดเป็นผู้อำนวยการศูนย์บัญชาการณ์เหตุการณ์จังหวัด มีอำนาจในการควบคุม สั่งการ และบัญชาการในการป้องกันและบรรเทาสาธารณภัยในพื้นที่

หากเมื่อสาธารณภัยในพื้นที่จังหวัดนครราชสีมา ลุกลามขยายเป็นวงกว้างประชาชนได้รับผลกระทบจำนวนมากและผู้บัญชาการป้องกันและบรรเทาสาธารณภัยแห่งชาติ หรือนายกรัฐมนตรีตัดสินใจยกระดับการจัดการสาธารณภัยของจังหวัดนครราชสีมา เป็นการจัดการสาธารณภัยขนาดใหญ่ (ระดับ 3) หรือการจัดการสาธารณภัยร้ายแรงอย่างยิ่ง (ระดับ 4) ศูนย์บัญชาการเหตุการณ์จังหวัดนครราชสีมา (ศบก.จ.นม.) จะแปรสภาพเป็น “ศูนย์บัญชาการเหตุการณ์ส่วนหน้าจังหวัดนครราชสีมา” และรับข้อสั่งการจากกองบัญชาการป้องกันและบรรเทาสาธารณภัยแห่งชาติไปปฏิบัติ โดยกำหนดรูปแบบองค์กรปฏิบัติตั้งแต่ระดับจังหวัดถึงระดับพื้นที่ ดังนี้

|  |  |  |  |
| --- | --- | --- | --- |
| **ระดับการจัดการ**  **สาธารณภัย** | **องค์กรรับผิดชอบการจัดการ**  **สาธารณภัยในภาวะปกติ**  **(ในช่วงไม่เกิดสาธารณภัย)** | **องค์กรรับผิดชอบในภาวะฉุกเฉิน**  **(ในช่วงเกิดหรือคาดว่าจะเกิดสาธารณภัย)** | **ผู้บัญชาการ**  **(ผู้มีอำนาจตามกฎหมาย)** |
| ระดับ 1  (อำเภอ /เทศบาล / องค์การบริหารส่วนตำบลเข้าควบคุมสถานการณ์สาธารณภัย) | กองอำนวยการป้องกันและบรรเทาสาธารณภัยเทศบาลนครจำนวน 1 แห่ง เทศบาลเมือง จำนวน 4 แห่ง) /เทศบาลตำบล (จำนวน 85 แห่ง) /องค์การบริหารส่วนตำบล (จำนวน 241  (กอปภ.ทน./ทม./ทต./อบต.) | ศูนย์ปฏิบัติการฉุกเฉินท้องถิ่น  (กอปภ.ทน./ทม./ทต.จัดตั้งศูนย์ฯ จังหวัด) | ผู้อำนวยการท้องถิ่น |
| กองอำนวยการป้องกันและบรรเทาสาธารณภัยอำเภอ (กอปภ.อ.) (จำนวน 32 แห่ง) | ศูนย์บัญชาการเหตุการณ์อำเภอ  (กอปภ.อ.จัดตั้งศูนย์ฯ อำเภอ) | ผู้อำนวยการอำเภอ |
| ระดับ 2  (จังหวัดเข้าควบคุมสถานการณ์สาธารณภัย) | กองอำนวยการป้องกันและบรรเทาสาธารณภัยจังหวัดนครราชสีมา | ศูนย์บัญชาการเหตุการณ์จังหวัดนครราชสีมา  (กอปภ.จ.จัดตั้งศูนย์ฯ จังหวัด) | ผู้อำนวยการจังหวัด |
| ศูนย์บัญชาการเหตุการณ์จังหวัดนครราชสีมา | ผู้อำนวยการจังหวัด |

และดำเนินการ ดังนี้

**๑) เมื่อเกิดสาธารณภัยขนาดเล็ก (ความรุนแรงระดับ ๑)** ให้ปฏิบัติ ดังนี้

เมื่อเกิดสาธารณภัยที่มีสถานการณ์สาธารณภัยขนาดเล็ก(ความรุนแรงระดับ ๑) ซึ่งอาจมีผลกระทบเป็นวงกว้างครอบคลุมพื้นที่หลายตำบลผู้อำนวยการท้องถิ่น ผู้อำนวยการอำเภอ เข้าควบคุมสถานการณ์ตามลำดับ

**๒) กรณีเกิดสาธารณภัยขนาดกลาง (ความรุนแรงระดับ ๒)** **ผู้อำนวยการจังหวัดเข้าควบคุมสถานการณ์**

(๑) เมื่อเกิดสาธารณภัย มีความรุนแรงของสาธารณภัยขนาดกลาง (ความรุนแรงระดับ ๒) ขยายเป็นบริเวณกว้างครอบคลุมพื้นที่หลายตำบลหรืออำเภอ ซึ่งองค์กรปกครองส่วนท้องถิ่น และอำเภอ ได้วิเคราะห์และประเมินศักยภาพด้านทรัพยากร ความซับซ้อนของภัยในพื้นที่ เกินขีดความสามารถ ของผู้อำนวยการท้องถิ่น ผู้อำนวยการอำเภอที่จะควบคุมสถานการณ์ได้โดยลำพัง หรือโดยเร็ว ให้ผู้อำนวยการอำเภอ ขอรับการสนับสนุนจากผู้อำนวยการจังหวัด เพื่อพิจารณาเข้าควบคุมสถานการณ์

(๒) กรณีผู้อำนวยการจังหวัดเข้าควบคุมสถานการณ์ ให้อำเภอ /เทศบาล และองค์การบริหารส่วนตำบลรับข้อสั่งการจากผู้อำนวยการจังหวัดไปปฏิบัติ

(๓) เมื่อผู้อำนวยการจังหวัด เข้าควบคุมสถานการณ์ ให้จังหวัดสนับสนุนการปฏิบัติในการเผชิญเหตุสาธารณภัยแต่ละด้านอย่างเร่งด่วน พร้อมทั้งสั่งการให้ทุกหน่วยปฏิบัติ ดังนี้

(๓.๑) ให้จัดตั้งศูนย์บัญชาการเหตุการณ์จังหวัดนครราชสีมา (ศบก.จ.นม.) ควบคุมสถานการณ์ สาธารณภัย ตามแนวทางการปฏิบัติในแผนการป้องกันและบรรเทาสาธารณภัยจังหวัดนครราชสีมา พ.ศ. ๒๕๕๘

(๓.๒) หน่วยงานหลักประจำส่วนต่างๆ เช่น ส่วนปฏิบัติการ ส่วนอำนวยการ ส่วนสนับสนุนเป็นต้น รายงานผลการปฏิบัติงานในความรับผิดชอบให้ผู้อำนวยการจังหวัดทราบ และให้**สำนักงานป้องกันและบรรเทาสาธารณภัยจังหวัดนครราชสีมา** สรุปและรวบรวมข้อมูลสถานการณ์ เพื่อใช้เป็นฐานข้อมูลประกอบการตัดสินใจในการสั่งการต่อไป

(๓.๓) ตรวจสอบวิเคราะห์ข้อมูลสถานการณ์และการให้ความช่วยเหลือพร้อมทั้งความต้องการรับการสนับสนุน (ถ้ามี) และรายงานให้กรมป้องกันและบรรเทาสาธารณภัย กระทรวงมหาดไทย ทราบทุกวันจนกว่าสถานการณ์ภัยจะยุติ

**๕.๙ การปฏิบัติการในการบรรเทาทุกข์**

**๕.๙.๑ การรายงานข้อมูล**

เป็นการรายงานข้อมูลข่าวสารกรณีเกิดสาธารณภัย ให้ผู้รับผิดชอบจัดทำรายงาน พร้อมทั้งรายงานข้อเท็จจริงที่เกิดขึ้นทั้งด้านสถานการณ์สาธารณภัย ด้านการปฏิบัติการระงับบรรเทาสาธารณภัย ด้านการให้ความช่วยเหลือ และด้านอื่น ๆ ที่จำเป็น โดยให้คำนึงถึงความถูกต้อง ความชัดเจน และรวดเร็ว ตามแนวทางปฏิบัติดังนี้

(4.1) ให้ผู้นำชุมชนสำรวจความเสียหายและความต้องการเบื้องต้น แล้วรายงานให้ ศูนย์บัญชาการเหตุการณ์ระดับพื้นที่ทราบและรวบรวมความเสียหายและความต้องการเบื้องต้น

(4.2) ให้ศูนย์บัญชาการเหตุการณ์ระดับพื้นที่ รายงานสถานการณ์สาธารณภัยต่อ กองอำนวยการป้องกันและบรรเทาสาธารณภัยตามลำดับชั้นที่เหนือขึ้นไป

(4.3) ให้กองอำนวยการป้องกันและบรรเทาสาธารณภัยท้องถิ่นในเขตพื้นที่ที่เกิดภัย รายงานสถานการณ์สาธารณภัย ต่อกองอำนวยการป้องกันและบรรเทาสาธารณภัยอำเภอและจังหวัดตามลำดับขั้น และกองอำนวยการป้องกันและบรรเทาสาธารณภัยจังหวัด รายงานสถานการณ์ ให้กองบัญชาการป้องกันและบรรเทาสาธารณภัยแห่งชาติทราบตามลำดับ

**๕.๙.๒ การประเมินความเสียหายและความต้องการความช่วยเหลือ**

กองอำนวยการป้องกันและบรรเทาสาธารณภัยจังหวัดนครราชสีมา กองอำนวยการป้องกันและบรรเทาสาธารณภัยจังหวัดอำเภอ และกองอำนวยการป้องกันและบรรเทาสาธารณภัยเทศบาล องค์การบริหารส่วนตำบลทุกแห่ง ประเมินความเสียหายและความต้องการความช่วยเหลือภายในพื้นที่ประสบภัย โดยวิเคราะห์ผลกระทบจากความเสียหายที่เกิดขึ้นจากสาธารณภัยเพื่อประเมินสถานการณ์ และวิเคราะห์ความสามารถของผู้ประสบภัยในการตอบโต้สถานการณ์ฉุกเฉินด้วยตนเอง รวมทั้งความต้องการความช่วยเหลือเพิ่มเติมจากหน่วยงานภายนอก เช่น ความช่วยเหลือด้านอาหาร น้ำดื่ม การรักษาพยาบาล สุขอนามัยและการกำจัดสิ่งปฏิกูล ความช่วยเหลือด้านสุขภาวะ ที่พักพิง อุปกรณ์ยังชีพ เป็นต้น การประเมินนี้เป็นกระบวนการที่สำคัญในการปฏิบัติงานด้านมนุษยธรรมและการช่วยเหลือผู้ประสบภัยให้อยู่รอดปลอดภัย โดยมีหลักการปฏิบัติ ดังนี้

(2.1) การประเมินแบบรวดเร็ว (rapid assessment) กระทำทันทีภายหลังมีเหตุการณ์ สาธารณภัยเกิดขึ้น โดยมากภายในสัปดาห์แรกของการเกิดภัย เป็นการประเมินแบบคร่าว ๆ เพื่อรวบรวมข้อมูลความต้องการ สิ่งที่ควรปฏิบัติหลังจากเกิดภัย และทรัพยากรที่จำเป็นทุก ๆ ด้าน ทั้งผู้ประสบภัย โครงสร้างพื้นฐาน สิ่งแวดล้อม ลำดับความสำคัญก่อน - หลัง การให้ความช่วยเหลือเบื้องต้น เพื่อให้ทันต่อความต้องการในภาวะฉุกเฉิน

(2.2) การประเมินแบบละเอียด (detailed assessment) ให้ดำเนินการทันทีเมื่อภาวะฉุกเฉินสิ้นสุดลง หรืออย่างน้อยภายใน 2 สัปดาห์ หลังจากเกิดสาธารณภัย ทั้งนี้ ขึ้นอยู่กับการเข้าถึงพื้นที่ประสบภัย ซึ่งเป็นการประเมินเพื่อใช้ในการฟื้นฟูระยะยาวได้อีกด้วย เป็นการระบุมูลค่าความเสียหายทางกายภาพ โครงสร้างทางสังคม ประมาณการด้านการเงิน และวัสดุอุปกรณ์ที่จะต้องใช้ในการให้ความช่วยเหลือและความต่อเนื่อง หรือให้ผู้เชี่ยวชาญในแต่ละสาขาดำเนินการประเมินความเสียหายและ ความต้องการในแต่ละด้าน

**๕.๙.๓ การใช้เงินทดรองราชการ**

เมื่อภัยพิบัติกรณีฉุกเฉินเกิดขึ้นในท้องที่จังหวัดนครราชสีมา ให้เป็นอำนาจของผู้ว่าราชการจังหวัด ร่วมกับ คณะกรรมการให้ความช่วยเหลือผู้ประสบภัยพิบัติจังหวัด (ก.ช.ภ.จ.) ดำเนินการประกาศเขตการให้ความช่วยเหลือผู้ประสบภัยพิบัติกรณีฉุกเฉิน ตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน และหลักเกณฑ์วิธีการที่เกี่ยวข้อง โดยมีวัตถุประสงค์ เพื่อดำเนินการช่วยเหลือโดยเร่งด่วนตามจำเป็นและเหมาะสมเมื่อเกิดภัยพิบัติขึ้นในท้องที่ โดยมุ่งหมายที่จะบรรเทาความเดือดร้อนเฉพาะหน้าของผู้ประสบภัยพิบัติ แต่มิได้มุ่งหมายที่จะชดใช้ความเสียหายให้แก่ผู้ใด

**แนวทางการใช้จ่ายเงินทดรองราชการ**ตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.๒๕๕๖

(๑) **เมื่อคาดหมายว่าจะเกิดภัยพิบัติกรณีฉุกเฉิน**ขึ้นในเวลาอันใกล้ และจำเป็นต้องรีบดำเนินการโดยฉับพลัน ให้สำนักงานป้องกันและบรรเทาสาธารณภัยจังหวัดนครราชสีมา โดยผู้ว่าราชการจังหวัดเป็นผู้มีอำนาจอนุมัติใช้จ่ายเงินทดรองราชการในเชิงป้องกันหรือยับยั้งภัยพิบัติกรณีฉุกเฉินนั้นได้ โดยไม่ต้องประกาศเขตการให้ความช่วยเหลือผู้ประสบภัยพิบัติกรณีฉุกเฉินภายในวงเงินไม่เกิน ๑๐,๐๐๐,๐๐๐ บาท

**เมื่อประกาศเขตการให้ความช่วยเหลือผู้ประสบภัยพิบัติกรณีฉุกเฉิน**และต้องช่วยเหลือผู้ประสบภัยพิบัติกรณีฉุกเฉินและดำเนินการให้ความช่วยเหลือหรือสนับสนุนการให้ความช่วยเหลือผู้ประสบภัยพิบัติ ให้ใช้วงเงินทดรองราชการ ตามระเบียบที่กำหนดให้สำนักงานป้องกันและบรรเทาสาธารณภัยจังหวัด แห่งละ ๒๐,๐๐๐,๐๐๐ บาท

(๒) การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน ตามระเบียบนี้ต้องเป็นค่าใช้จ่ายที่จำเป็นในการดำรงชีพและความเป็นอยู่ของประชาชน หรือเป็นการซ่อมแซมให้คืนสู่สภาพเดิมอันเป็นการบรรเทาความเดือดร้อนเฉพาะหน้า โดยไม่สามารถใช้จ่ายเงินทดรองราชการเพื่อสร้างสิ่งก่อสร้างหรือสาธารณูปโภคที่ถาวรหรือก่อสร้างใหม่ได้

ทั้งนี้ ให้เป็นไปตามหลักเกณฑ์ วิธีการ และเงื่อนไขที่กรมป้องกันและบรรเทาสาธารณภัยกำหนดโดยความเห็นชอบของกระทรวงการคลัง การกำหนดวงเงินทดรองราชการของส่วนราชการที่เกี่ยวข้องสำหรับให้ความช่วยเหลือผู้ประสบภัยไว้ตามระเบียบนี้ ให้กองอำนวยการป้องกันและบรรเทาสาธารณภัยในเขตพื้นที่ดำเนินการขอใช้วงเงินทดรองราชการให้ถูกต้องตามวิธีการและหลักเกณฑ์ที่กำหนดไว้ในระเบียบดังกล่าว

**๕.๙.๔ การรับบริจาค**

กองอำนวยการป้องกันและบรรเทาสาธารณภัยจังหวัดนครราชสีมา อำเภอและท้องถิ่น พิจารณาเห็นว่ามีความจำเป็นต้องจัดให้มีการรับบริจาคเงินหรือทรัพย์สินเพื่อช่วยเหลือผู้ประสบสาธารณภัย โดย จัดตั้งศูนย์รับบริจาค และประสานกับหน่วยงานที่เกี่ยวข้อง และกำหนดสถานที่เก็บรักษาสิ่งของบริจาค และวิธีการแจกจ่ายสิ่งของและเงินบริจาค จัดทำบัญชีการรับ-แจกจ่าย สิ่งของรับบริจาคไว้เป็นหลักฐาน และมีระบบควบคุมการรับและใช้จ่ายเงินบริจาคเพื่อให้เป็นไปตามระเบียบระเบียบที่เกี่ยวข้อง ดังต่อไปนี้

(1) ระเบียบสำนักนายกรัฐมนตรีว่าด้วยการรับบริจาคและการให้ความช่วยเหลือผู้ประสบ สาธารณภัย พ.ศ. 2542 และที่แก้ไขเพิ่มเติม

(2) ระเบียบสำนักนายกรัฐมนตรีว่าด้วยการเรี่ยไรของหน่วยงานของรัฐ พ.ศ. 2544

(3) ระเบียบกระทรวงการคลังว่าด้วยการรับเงินหรือทรัพย์สินที่มีผู้บริจาคให้ทางราชการ

พ.ศ. 2526

(4) ระเบียบกรมพัฒนาสังคมและสวัสดิการว่าด้วยการรับบริจาคสิ่งของเหลือใช้ของศูนย์รับบริจาคเพื่อการสงเคราะห์ผู้เดือดร้อน พ.ศ. 2547

กรณีที่บุคคล หน่วยงานหรือองค์กรใด จัดตั้งศูนย์รับบริจาค เพื่อช่วยเหลือผู้ประสบสาธารณภัย โดยที่บุคคล หน่วยงานหรือองค์กรนั้น ไม่ได้รับมอบภารกิจใด ๆ จากกองอำนวยการป้องกันและบรรเทาสาธารณภัยจังหวัดนครราชสีมา อำเภอและท้องถิ่น ให้รับผิดชอบค่าใช้จ่ายในการขนย้ายและส่งมอบสิ่งของบริจาคเอง

**๕.๙.๕ การจัดตั้งศูนย์พักพิงชั่วคราว**

เป็นการช่วยเหลือผู้ประสบภัยที่อาศัยในศูนย์พักพิงชั่วคราวในระยะต้นและระยะกลางให้ได้ผลดีจำเป็นต้องคำนึงถึงสิ่งสำคัญ ได้แก่

(5.1) การดูแลด้านความปลอดภัย

(5.2) การจัดการด้านสวัสดิการ อาหาร สุขาภิบาล และความเป็นอยู่ให้มีความสะดวก

(5.3) การรักษาพยาบาล และการควบคุมป้องกันโรคเป็นไปอย่างทั่วถึง

(5.4) การมีกิจกรรมฟื้นฟูสุภาพจิตร่วมกันเพื่อทำให้มีสุขภาพจิตดี

(5.5) การรวมกลุ่มเป็นแหล่งเดียวกันเพื่อติดต่อขอรับการสนับสนุนจากภายนอก ให้สำนักงานพัฒนาสังคมและความมั่นคงของมนุษย์จังหวัดนครราชสีมา เป็นหน่วยรับผิดชอบหลักในการบริหารศูนย์พักพิงชั่วคราวและประสานงานที่เกี่ยวข้องสนับสนุน ยานพาหนะ เครื่องมืออุปกรณ์ ระบบสื่อสาร ระบบสาธารณูปโภค